રાવલપિંડી: પાકિસ્તાનના પૂર્વ વડાપ્રધાન નવાઝ શરીફ અને તેમની પુત્રી મરિયમની લાહોરના એરપોર્ટ પરથી ગઈકાલે ધરપકડ થઇ હતી. ત્યારબાદ આ બંને પિતા અને પુત્રીને લાહોરથી રાવલપિંડીની અદિયાલા જેલમાં લઇ જવામાં આવ્યા હતાં. અને આ બંનેએ પહેલી રાત જેલમાં વિતાવી હતી. ભ્રષ્ટાચારના કેસમાં નવાઝ શરીફને ૧૦ વર્ષ અને મરિયમને સાત વર્ષની જેલની સજા થઇ છે તેથી હવે આ કેસમાં આજે તેઓને કોર્ટમાં રજૂ કરવામા આવશે.